
	Ο Εμμανουήλ Ανδριανάκης απασχολείται από το 2007 μέχρι σήμερα στην Δημοσιονομική Υπηρεσία Εποπτείας και Ελέγχου του Γενικού Λογιστηρίου του Κράτους που υπάγεται στο Υπουργείου Εθνικής Οικονομίας και  Οικονομικών (Γενική Διεύθυνση Δημοσιονομικών Ελέγχων), μια θέση που τον βοήθησε να αποκτήσει καλές επικοινωνιακές  δεξιότητες και να καλλιεργήσει αυξημένο πνεύμα συνεργασίας. Η προηγούμενη προϋπηρεσία του σε λογιστήρια Εμπορικών και Τουριστικών/Ξενοδοχειακών Επιχειρήσεων συνέβαλλε  στην μεγάλη προσαρμοστικότητά του με επιμονή και αφοσίωση στην επίτευξη στόχων.   

Το πρώτο πτυχίο του το απόκτησε το 2004 στο τμήμα Λογιστικής του Τ.Ε.Ι. Ηρακλείου Κρήτης και ακολούθησε το 2010 το Μεταπτυχιακό δίπλωμα στο «Business Economics, Finance and banking» του διακρατικού προγράμματος του πανεπιστημίου του Portsmouth με το Α.Τ.Ε.Ι. Κρήτης με διπλωματική εργασία την «Σύνδεση μεταξύ της δραστηριότητας Εσωτερικού Ελέγχου και της ανάλυσης αξιολόγησης κινδύνου στον ελληνικό τραπεζικό κλάδο: Η περίπτωση των πέντε μεγαλύτερων εμπορικών τραπεζικών ιδρυμάτων από το 2003 έως το 2008». Μετέπειτα, μέσω κατατακτήριων εξετάσεων εισήχθη το 2012 στο Τμήμα Διοίκησης Επιχειρήσεων της Σχόλης Οικονομίας & Διοίκησης του Α.Τ.Ε.Ι. Ηρακλείου Κρήτης και αργότερα το 2023 στο Τμήμα Διοίκησης Επιχειρήσεων & Τουρισμού της ίδιας σχολής του Ελληνικού Μεσογειακού Πανεπιστημίου (ΕΛΜΕΠΑ) όπου και αποφοίτησε το 2025. Στην παρούσα φάση συμμετέχει σε διδακτορική διατριβή του ΕΛΜΕΠΑ στην θεματική περιοχή «Ειδικά θέματα Place/ Destination Branding με έμφαση σε θέματα ταυτότητας, προσβασιμότητας, βιωσιμότητας, πολιτιστικού ή οινικού τουρισμού» και συγκεκριμένα η έρευνά του περιέχει τον τίτλο: "Wine - Place Branding: An international perspective” με επιβλέπουσα την Δρ. Στέλλα Κλάδου. Είναι γνώστης Αγγλικής γλώσσας (C1), Γερμανικής (B1) και Γαλλικής (Α1) και έχει συμμετάσχει σε αρκετά σεμινάρια, συνέδρια και ημερίδες με απώτερο σκοπό τον εμπλουτισμό των γνώσεων και την διεύρυνση των δυνατοτήτων του. Επιπλέον, διαθέτει άριστες επιδεξιότητες σε διάφορα ηλεκτρονικά προγράμματα, όπως ενδεικτικά: SAP, PANORAMA ERP (Παραθυρικό λογισμικό νέας γενιάς της SoftOne Business Explorer), Oracle ERP software pack, EUROFASMA Λογιστική(Singular), EVIEWS 7, EUROFASMA & MANAGER Λογιστική & Εμπορικές Πράξεις (Singular), ΟΡΙΖΟΝΤΕΣ (Computer Logic), ΛΟΓΙΣΤΙΚΑ ΠΑΚΕΤΑ Eso – Exo (Singular), Windows κα.



